11. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. ΔΙΔΚ/Φ37/18911 της 28/31 Ιουλ. 1989 (ΦΕΚ Β΄560) Συγκρότηση Συμβουλίου Ισότητας των Φύλων. ΄Εχοντας υπόψη: 1.Τις διατάξεις: α)της παρ.1 του άρθρ.5 του Νόμ.1288/1982 β)της παρ.2 του άρθρ.20 του Νόμ.1400/1983 γ)του εδαφ.β΄της παρ.3 του άρθρ.19 του Νόμ.1476/1984, όπως αντικαταστάθηκε με την παρ. 5 του άρθρ.76 του Νόμ.1566/1985 2.Την απόφ. ΔΙΟΔ / Φ.7 / 198 / 952.3 /10.10.1988 (ΦΕΚ Β΄746/1988) του Υπουργού Προεδρίας της Κυβέρνησης, αποφασίζουμε: ΄Αρθρ.1.-1.Στη Γενική Γραμματεία Ισότητας των Φύλων συγκροτείται Συμβούλιο Ισότητας των Φύλων. «2.Το Συμβούλιο Ισότητας των φύλων συγκροτείται από 9 μέλη, τα οποία λόγω γνώσεων επαγγελματικής κατάρτισης και ιδιότητας, μπορούν να συμβάλλουν στην εκπλήρωση του έργου της Γενικής Γραμματείας Ισότητας των Φύλων». Η παρ.2 τροποποιήθηκε ως άνω από την περίπτ.α΄της ΔΙΔΚ/Φ.37/39606/23-26 Νοεμ. 1990 (ΦΕΚ Β΄739) απόφ. Υπ. Προεδρίας της Κυβέρνησης. 3.Ανάλογα με τις ανάγκες του Συμβουλίου μπορούν με απόφασή του να καλούνται στις συνεδριάσεις του και άλλα πρόσωπα. «4.Ο Πρόεδρος, τα υπόλοιπα 8 μέλη και ο Γραμματέας του Συμβουλίου ορίζονται με απόφαση του Υπουργού Προεδρίας της Κυβέρνησης». Η παρ.4 τροποποιήθηκε ως άνω από την περίπτ. β΄ της ΔΙΔΚ/Φ.37/39606/23-26 Νοεμ.1990 (ΦΕΚ Β΄739) απόφ. Υπ. Προεδρίας της Κυβέρνησης. Άρθρ.2.-Το Συμβούλιο Ισότητας των Φύλων γνωμοδοτεί επί θεμάτων της Γενικής Γραμματείας Ισότητας των Φύλων όπως αυτές αναφέρονται στις διατάξεις του άρθρ. 22 του Π.Δ. 320/1988, «Οργάνωση των Υπηρεσιών του Υπουργείου Προεδρίας της Κυβέρνησης». Το Συμβούλιο ισότητας των Φύλων, που προβλέπεται από την άνω απόφαση, διατηρήθηκε από το άρθρ. 5 της ΔΙΔΚ/Φ.2/24763/823 Σεπτ. 1992 (ΦΕΚ Β΄576),απόφ. Υπ. Προεδρίας της Κυβέρνησης κατωτ. σελ.116,90042. 